《送张无梦归天台》
宋代·黄震

想别岐周不记年，丹丘高卧好林泉。
飞名已出红尘外，放迹才辞紫殿前。
虚室先输君静坐，野云终俟我閒眠。
长歌宸翰真皇赐，袖去须知世世传。

作者简介：宋建州浦城人，字伯起。太宗端拱二年进士。累官通判遂州，时有诏至西川给军士缗钱，东川独不及，军士谋为变，震谓诏书稽留，开州帑给钱如西川，众遂定。擢江淮发运使，发前任李溥奸赃数十事，溥坐废，震亦为溥所讼，夺一官。后复官知饶州，徙广东转运使。